Public procurement notice: Contract Notice
Published: 2023-04-24
Buyer: Forsvarsministeriets Materiel- og Indkøbsstyrelse
Country: DK
Contract type: Supplies
Procedure: Open procedure
CPV classification: 18114000 | 35000000: Security, fire-fighting, police and defence equipment | 35113200
Estimated value: 5500000 DKK
Submission deadline: 2023-05-24
Award criteria: The most economic tender

Technical requirements: Denne bekendtgørelse omhandler indgåelse af en rammeaftale på kemikalieindsatsdragter type 1A og type 1B til brug primært i Forsvaret og Beredskabsstyrelsen. Dragterne benyttes i de tilfælde hvor det er påkrævet af hensyn til mandskabets sikkerhed. Særligt ved hændelser med farlige stoffer, hvor direkte kontakt ikke med sikkerhed kan undgås eller hvor det kemiske stof ikke er kendt.
Der er tale om en 4 årig aftale, som dækker både indkøb af dragter, øvelsesdragter, reservedele, tilbehør samt uddannelsesydelser.
Aftalen kan også benyttes af de Kommunale Redningsberedskaber, som fremgår af Appendiks I til aftalen.
Aftalen er indgået af FMI. Alle enheder under Forsvarsministeriet, herunder alle divisioner af Forsvaret i Danmark, som er under Forsvarschefens kommando, er berettigede til at benytte Aftalen til indkøb af Leverancen på Aftalens vilkår og betingelser.
En række Kommunale Redningsberedskaber kan benytte Aftalen. Af Aftalens bilag I, fremgår de beredskaber, der kan benytte Aftalen.
Der henvises til udbudsmaterialet vedrørende betalingsbetingelser. Fakturering skal ske i overensstemmelse med gældende dansk lovgivning om offentlige betalinger. Dette er p.t. lovbkg. nr. 798 fra juni 2007, som stiller krav om elektronisk fakturering. De nærmere betingelser vil fremgå af kontrakten.
Der kræves ingen særlig retlig form. Såfremt kontrakten tildeles en sammenslutning af leverandører (f.eks. et konsortium), skal deltagerne påtage sig solidarisk hæftelse og udpege en leverandør som repræsentant for sammenslutningen.
Aftalen indeholder forpligtelser vedrørende arbejdsklausul, CSR forpligtelser og internationale sanktioner samt bestemmelser om risikovurdering og opfølgning herpå; der henvises til appendiks B og appendiks B.1 for yderligere oplysninger. Ved udbud af Aftalen er risikoprofilen fastsat til følgende opfølgningstiltag (risikoniveau):  C. Se pkt. VI.3 for yderligere information.
Vedrørende pkt. II.1.5): Rammeaftalens anslåede værdi er 5,5 mio. DKK, mens rammeaftalens maksimale værdi er 9 mio. DKK. Forskellen i de angivne beløb er begrundet i usikkerheden om rammeaftalens endelige værdi, jf. nedenfor. Den anslåede værdi er således udtryk for FMI’s mest kvalificerede skøn over rammeaftalens værdi på nuværende tidspunkt, mens den maksimale værdi udtrykker det maksimale træk på rammeaftalen i dens løbetid. Usikkerheden om rammeaftalens endelige værdi skyldes navnlig usikkerhed om Forsvarets operative behov i rammeaftalens løbetid, herunder særligt hvad angår specifikke indsættelser i missionsområder, som ikke kan forudsiges præcist for hele rammeaftalens løbetid. Skiftende operative behov i forhold til den nuværende situation kan således medføre et væsentlig større forbrug på aftalen, end hvad der konkret forventes i øjeblikket.
Vedrørende pkt. III.2.2): Ved afgivelse af tilbud skal tilbudsgiver indgive en egenerklæring om efterlevelse af arbejdsklausul, CSR-forpligtelser og internationale sanktioner.  Såfremt egenerklæringen ikke indgives eller er mangelfuld, vil tilbudsgiver ikke kunne komme i betragtning til Aftalen, og vil kunne blive udelukket fra udbudsprocessen. FMI forbeholder sig i den forbindelse retten til på ethvert tidspunkt i udbudsprocessen at lade tilbudsgiver berigtige en manglende eller mangelfuldt udfyldt egenerklæring.
Når sammenslutninger af enheder (f.eks. konsortier), herunder midlertidige joint ventures, deltager samlet i udbuddet, skal erklæringen gives for hver enkelt af de deltagende enheder.
Vedrørende pkt. IV.2.4): Tilbuddet skal være på det sprog, der fremgår af pkt. IV.2.4.Tilbudsgiver kan imidlertid fremsende dokumentation og certifikater på engelsk for opfyldelse af kravene i Appendiks A.
Tilbudsgiver skal sammen med tilbuddet indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold.
Tilbudsgiver, og eventuelt deltagerne i en sammenslutning af enheder, skal anvende den elektroniske version af ESPD, som er tilgængelig på ETHICS-webportalen. ESPD’et skal udfyldes og indgives via ETHICS-webportalen i overensstemmelse med de instrukser, der følger af ETHICS.. Det er ikke nødvendigt for tilbudsgiver at underskrive sit ESPD-dokument. Såfremt tilbudsgiver er en sammenslutning (konsortier), skal hver deltagers ESPD-dokument være underskrevet af den pågældende deltager. Det er ikke nødvendigt for den deltager, der indgiver tilbuddet, at underskrive sit ESPD-dokument.
Før tildeling af kontrakten kræver FMI, at den tilbudsgiver, til hvem FMI har til hensigt at tildele kontrakten, har afgivet dokumentation for de oplysninger, der er afgivet i ESPD, jf. udbudslovens §§ 151-155. Se yderligere oplysninger herom i dokumentet "Supplerende oplysninger", som er tilgængeligt på ETHICS-webportalen, jf. pkt. I.3).


Award value: 5500000